Diari Oficial de la Generalitat Valenciana


Sumari del DOGV 1998, del 05-04-1993 (1993/827579)

RESOLUCIÓ de 12 de febrer de 1993, del President de l'Institut de la Mitjana i Petita Indústria de la Generalitat Valenciana (IMPIVA), per la qual s'estableixen els programes de l'institut per a 1993.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1998

Data del DOGV
:   05-04-1993

Secció del DOGV
:   AUTORITATS I PERSONAL

Número del document
:   1993/827579


Data del document
:   12-02-1993

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

Resolució de 12 de febrer de 1993, del President de l'Institut de la Mitjana i Petita Indústria de la Generalitat Valenciana (IMPIVA), per la qual s'estableixen els programes de l'institut per a 1993.  
Atès que el Comitè de Direcció de l?IMPIVA, en la sessió de 12 de febrer de 1993, va acordar aprovar els programes per a l?exercici 1993, d'acord amb les propostes formulades pel seu director.  
Vist el que disposen els articles 2 i 6 del Reglament de l?IMPIVA, aprovat per Decret 72/89, de 15 de maig (DOGV 1070, de 23 de maig de 1989), resolc:  
Primer  
Aprovar els programes de l?IMPIVA corresponents a l?exercici 1993, segons l'acord del Comitè de Direcció de l?IMPIVA de 12 de febrer de 1993, que inclouen ajudes directes a les empreses, i que són els següents:  
- Programa de Cooperació Transnacional.  
- Programa de Promoció de la I+D Competitiva  
- Programa de Promoció de la I+D Pre-competitiva  
- Programa de Dotació de Personal Especialitzat i Infrastructura Tecnològica a Empreses  
- Programa d'informació Industrial  
- Programa d'Ajuda a l'Assistència a Fires Tecnològiques a l?estranger  
- Programa d'Assessorament a les Indústries  
- Programa d'Assessorament Financer  
Segon  
Per a l'aprofitament efectiu del que preveuen els programes enunciats, la persona sol·licitant haurà de justificar prèviament la realització de l'activitat, d'acord amb el pressupost presentat i en la forma detallada en el programa o resolució corresponent, en el termini d'un mes comptador des de la finalització de l'activitat.  
Tercer  
No es podrà accedir al règim de programes previstos en aquesta resolució sense estar al corrent de les obligacions fiscals i amb la Seguretat Social, en els termes establerts en l?Ordre de 7 de gener de 1991, de la Conselleria d'Economia i Hisenda (DOGV núm. 1477, de 5 de febrer).  
El terme màxim per a resoldre les sol·licituds serà de tres mesos comptadors a partir de la presentació de tota la documentació exigida en cada programa.  
Quart  
Els programes d'ajudes directes de l'IMPIVA per a 1993 estan dotats pressupostàriament en la forma següent:  
- Capítol IV 4.182.209.622 pessetes  
- Capítol VII 0.144.878.096 pessetes  
La concessió de les ajudes queda subjecta en tot cas a l'existència de consignació pressupostària suficient.  
Cinquè  
Les ajudes recollides en els programes es concediran en el marc del que disposa el Decret 91/1990, d?l 1 de juny (DOGV núm. 1332 de 25 de juny de 1990), del Consell de la Generalitat Valenciana, pel qual es regula la concessió d'incentius a determinades activitats de la indústria, artesania, serveis avançats a les empreses i sector turisme, i també en les ordres de la Conselleria d?Indústria, Comerç i Turisme de 29 de juny de 1990 (DOGV núm. 1356, de 27 de juliol de 1990), sobre concessió d'ajudes en matèria d'artesania, indústria i energia, i de 8 de juliol de 1992 (DOGV núm. 1841, de 7 d'agost de 1992), sobre determinades ajudes en matèria d'indústria, i la resta de legislació aplicable. Si la Generalitat Valenciana dictés durant 1993 alguna norma que establís modificacions a les anteriors disposicións, aquesta seria d'aplicació directa.  
Sisè  
Els expedients que contenen la descripció detallada dels programes, com també l'especificació de les condicions d'accés, termini, lloc de presentació d'instàncies, etc., com també el montant pressupostàriament establert en cada cas, estaran a disposició dels interessats en la Secretaria General de l?IMPIVA, plaça de l'Ajuntament, núm. 6, de València, i en els Serveis Territorials d?Indústria i Energia d'Alacant (c/ Xurruca, núm.4) i de Castelló (c/ Manuel Segarra Ribes, núm. 7) de la Conselleria d'Indústria, Comerç i Turisme.  
València, 12 de febrer de 1993.- El President de l?IMPIVA: Andrés García Reche.